section_heading: Životopis
paragraph_text: Grlić je rođen u malom bosanskom mjestu Gračanici, no već 1931. s obitelji seli u Zagreb. Danko Grlić je iznad svega cijenio slobodu, tako je zbog svog slobodoumnog izražavanja, često dolazio u sukobe sa sredinom, koji su završavali vrlo loše po njega. 1948. odležao je tri mjeseca na Golom otoku zbog Informbiroa. Zapravo radilo se o tome da ni Danko nije prihvaćao rezoluciju, ali je držao da je onaj njen dio u pravu u kojem se govori da nema dovoljno demokracije u partiji.<ref>[http://www.index.hr/vijesti/clanak/u-zagrebu-simpozij-u-povodu-20-godisnjice-smrti-filozofa-danka-grlica/204370.aspx U Zagrebu simpozij u povodu 20. godišnjice smrti filozofa Danka Grlića, s portala Index.hr] Po povratku s Golog otoka Grlić se prihvaćao svakakvog posla, samo da preživi; prevodio je, pisao, čak i pod tuđim imenima. Od 1950. do 1955. Grlić studira filozofiju na Filozofskomu fakultetu u Zagrebu. Od 1959. na poziv Miroslava Krleže radi u Jugoslavenskom leksikografskom zavodu. Grlić je bio jedan od utemeljitelja čuvenog filozofskog časopisa Praxis<ref>Redakcija filozofskog časopisa "Praxis"1965. godine. U razdoblju 1966. – 1968. Grlić obnaša dužnost predsjednika Hrvatskog filozofskog društva. Doktorirao je 1969. na Filozofskom fakultetu u Zagrebu obranivši svoju doktorsku dizertaciju Temeljna promišljanja Friedricha Nietzschea.